Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: válasz igen, hisz az épített környezet alakításáról és védelmérõl rendelkezõ 1997. évi LXXVIII. tv., valamint az építésügyi-hatósági kötelezési eljárásról szóló 40/1997. (XII. 21.) KTM rendelet (a továbbiakban: rendelet) azok a tárgyi
Paragraph Index: 1461

válasz igen, hisz az épített környezet alakításáról és védelmérõl rendelkezõ 1997. évi LXXVIII. tv., valamint az építésügyi-hatósági kötelezési eljárásról szóló 40/1997. (XII. 21.) KTM rendelet (a továbbiakban: rendelet) azok a tárgyi jognak minõsülõ hatályos jogszabályok, amelyek az alanyi jogosultságot, következésképpen az ügyféli jogállást is meghatározzák. Az Étv. az építésügyi-hatósági kötelezésrõl a 47. §-ban rendelkezik. Ennek értelmében a hatósági kötelezés – a döntés hozatal módját illetõen – kétféle lehet. Az (1) bekezdés azokat a kötelezéseket sorolj a fel, amelyek mérlegelés keretében rendelhetõk el. Itt tehát a jogalkotó lehetõséget biztosít a hatóság számára, hagy a felsorolt kötelezettségeket miként és hogyan rendeli el. Ezzel szemben a (2) bekezdésben említett kötelezettségek esetében a hatóságnak semmiféle mérlegelési joga nincs, azaz az említett feltételek bekövetkezése esetén a hatóságnak a kötelezést el kell rendelni. A döntés, illetve annak folyamánya tehát mindig un. direkt jogalkalmazói döntés eredményeként áll elõ. Ez utóbbi bekezdés d) pontja pedig egyértelmûen kimondja, hogy el kell rendelni az építmény jókarbantartására vonatkozó kötelezettség teljesítését, illetõleg az építmény felülvizsgálatát, szükség szerinti átalakítását, felújítását, helyreállítását, vagy lebontását, ha annak állapota az állékonyságot, az életet és egészséget a köz- és vagyonbiztonságot veszélyezteti. A törvényhely alkalmazása során két körülmény érdemel figyelmet. Az egyik, hogy valóban fennállnak-e azok a ténybeli körülmények, amelyek a kötelezés elrendelését indokolják, a másik pedig az, hogy a kötelezést kivel szemben kell elrendelni? A kötelezettség elrendelésének alapjául szolgáló tények feltárására a hatóság bizonyítást folytatott le, a tárgyi ingatlanon helyszíni szemlét tartott és ennek során a tényeket egyértelmûen bizonyítottnak látta. A másik kérdésre pedig maga az Étv. adja meg a választ. Az 51. § (1) bekezdése értelmében ugyanis „Az építésügyi hatóság az általa elrendelt munkálatok elvégzésére – ha jogszabály eltérõen nem rendelkezik –, az ingatlan tulajdonosát kötelezi. Ha a szabálytalan építési munkát más végeztette, a munkálatok elvégzésére az építtetõt kell kötelezni.” A (2) bekezdés pedig úgy szól, hogy „Ha az építési munka végzése során, vagy annak következtében az állékonyságot, az életet és egészséget, a köz- és vagyonbiztonságot veszélyeztetõ állapot keletkezett, az ezzel kapcsolatban szükségessé vált munkálatok elvégzésére az

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes